OpenLLM-France/wikimedia huggingface dataset:
# Morlans (Guipúscoa)

Morlans (del gascó Morlans) és una zona pertanyent al barri d'Amara Berri de Sant Sebastià (País Basc), situat entre el Passeig d'Errondo el Parc Aiete i el Parc Melodi.

## Orígens

El topònim Morlans és citat per primera vegada en 1525; per una escriptura de propietat sabem que María de Fayet, avui Aiete, ven a Joanes de Guarnizo, del caseriu situat a Lugaritz, els terrenys del port de Morlas. És un topònim gascó. Morlàas (Morlans en gascó) va ser l'antiga capital de Bearn. Els ancians autòctons de la zona, sempre utilitzen Morlas i mai Morlans per referir-se a aquest lloc. Antigament aquest passeig també era conegut amb el nom de Passeig de la Cañería o Passeig de los Caños, referint-se amb seguretat a l'aqüeducte que existia paral·lel a aquest camí.

## Mort de militants d'ETA

En 1991, i durant la celebració de l'Aste nagusia, agents de la Guàrdia Civil van envoltar la casa Tolaretxe, a la part alta del barri de Morlans i va començar un assalt que es va perllongar durant unes quatre hores. Com a conseqüència de l'operació policial, tres membres del Comando Donosti d'ETA van resultar morts. Eren Iñaki Ormaetxea Antépara, de 24 anys i veí d'Urbina; Jokin Leunda Mendizabal, de 35 anys i veí de Beasain; i Patxi Itziar Agirre, de 40 anys i veí de Deba.
L'operació de la Guàrdia Civil es va caracteritzar per l'ocupació d'abundant armament, incloses granades i pots de fum que van llançar a l'interior d'aquell habitatge amb l'objectiu, suposadament, de fer sortir als qui es trobaven a la casa. El llavors director de la Guàrdia Civil, Luis Roldán, les activitats corruptes de la qual encara no eren conegudes públicament, va viatjar fins a Donostia per comparèixer davant els mitjans de comunicació al Govern Civil, i destacar la importància de l'operació que acabava de dur a terme l'institut armat espanyol. Segons va publicar Egin en el seu moment, presentaven impactes de bala disparats a escassa distància. Els tribunals van començar a investigar, però van arxivar la causa amb rapidesa. La Guàrdia Civil els acusava de pertànyer al comando Ipar Haizea d'ETA.

## Ampliació de Morlans

En 2008 el projecte inicial constava de 350 habitatges de VPO, en compra i lloguer, un edifici d'oficines, 1800 m² de locals comercials i 350 garatges de venda lliure. Actualment es troben acabats i habitats 3 blocs de cases, un altre està finalitzat a l'espera de ser ocupat i uns altres dos més estan en fase de construcció.

## Referències

* ↑ Los tres etarras muertos tenían previsto volar hoy un local policial en la capital guipuzcoana, El País, 19 d'agost de 1991
* ↑ Identificados los etarras muertos, que pertenecían al comando Donosti, La Vanguardia, 19 d'agost de 1991
* ↑ Hace quince años, la Guardia Civil acabó a tiros con tres militantes vascos en Morlans, Gara, 17 d'agost de 2006
* ↑ Descubriendo nuevos barrios: Morlans

## Enllaços externs

* Informació del carrer Passeig de Morlans
* Geografia i història de Sant Sebastià
* Notícia sobre la reconstrucció de la Fàbrica de GAS
# Morlans

«Morlans» té aquests significats:
* Morlans o Morlaàs (occità), comuna bearnesa al departament dels Pirineus Atlàntics (regió de Nova Aquitània, França)
* Morlans (Guipúscoa)
* Cantó de Morlans
* Josep Morlans Martínez (Bellvís, Província de Lleida, 1907-?), dirigent polític i activista cultural
* Sebastià Morlans (Reus, 1835), polític i activista sindical català
# Muziic

Muziic és un programa informàtic gratuït que permet convertir els arxius en format MP3 a FLV i carregar-los a YouTube per a després ser escoltats des d'un reproductor gràcies a un encoder.

## Referències

* ↑ David Nelson, Muziic Creator, Harnesses YouTube In New Free Music Service, huffingtonpost.com, 9 de març de 2009

## Enllaços externs

* Pàgina web oficial de Muziic (anglès)
* Tutorial
# Màcula vestibular

Les màcules vestibulars, situades en el vestíbul de l'orella són òrgans receptors dels òrgans amb otòlits, així poden ser:
* Màcula de l'utricle
* Màcula del sàcul
L'epiteli de les màcules consta de cèl·lules de sosteniment, cèl·lules ciliades, amb els cilis dins d'una capa gelatinosa sobre els que descansen finalment els otòlits.
Les cèl·lules ciliades s'estimulen per canvis de posició del cap i per acceleracions lineals, enviant els senyals cap a les branques del nervi vestibular.
# Màcula del sàcul

La màcula del sàcul és la màcula vestibular situada verticalment a la paret medial del sàcul.
Dona informació sobre l'acceleració vertical (per exemple, quan en un ascensor).

## Vegeu també

Màcula de l'utricle
# Màcula retinal

La màcula (retinal) (del llatí macula = taca) també anomenada màcula lútia, és la zona de la retina especialitzada en la visió fina dels detalls, ens serveix entre altres coses per poder llegir i distingir les cares de les persones.
En el seu centre hi ha la fòvea òptica.

## Patologia

La degeneració macular és un grup de malalties caracteritzades per la pèrdua de la visió central a causa de la mort o deteriorament de les cèl·lules de la màcula, la més freqüent és la degeneració macular per edat.
# Nervo

«Nervo» té aquests significats:
* Nervo (cràter), cràter d'impacte en el planeta Mercuri
* Amado Nervo (1870-1919), escriptor mexicà
* Montesa Nervo, prototip de motocicleta de Montesa de la dècada del 1950
# Myriam El Khomri

Myriam El Khomri (Rabat, 18 de febrer de 1978) és una política francesa.
Membre del consell nacional del Partit Socialista, va ser escollida al 18è districte de París i al Consell de París des de 2008 fins al seu nomenament en el segon govern de Manuel Valls.
El 26 de d'agost de 2014 va ser nomenada secretària d'Estat de Política Urbana, i el 2 de setembre de 2015, ministra de Treball, Ocupació, Formació Professional i Diàleg Social.

## Enllaços externs

* Arxivat 2014-10-06 a Wayback Machine. Lloc web del Consell de París
# Myriam Aziza

Myriam Aziza (Perpinyà, Rosselló, 29 de juliol de 1971) és una realitzadora i guionista nord-catalana.

## Biografia

Després d'estudiar durant un temps matemàtiques, Myriam Aziza es va integrar al departament de Realització de Après de brèves études de mathématiques, Myriam Aziza intègre le département Réalisation de la Femís en 1991. Hi va realitzar tres curtmetratges, Sauf le Vendredi, Méprises i Comme on respire, premiats a nombrosos festivals. Després de deixar l'escola es va consagrar a la realització de documentals. Així ha codirigit amb Sophie Bredier dos documentals sobre qüestions identitàries, Nos traces silencieuses en 1998, seleccionada al Festival de Berlín (Forum) i estrenada en sales el 2000, i Séparées en 2001 per Arte (programmation ACID à Cannes 2001).
Si bé segueix diferents projectes, com els dos curtmetratges Le Pourboire (2000) i L'âge de raison (2004) i el rodatge en 2007 d'un tercer documental, L'an prochain à Jérusalem seleccionat al festival de Locarno, Myriam Aziza s'ha consagrat, juntament amb la seva còmplice Sophie Bredier, a la realització del seu primer llargmetratge, la Robe du soir. Després que aquesta pel·lícula fos estrenada en sales el 2010. va realitzar el seu segon llargmetratge, Les Goûts et les Couleurs (To Each, her own) per Netflix (juny de 2018), que aborda a través del prisma de la comèdia temes ja discutits en les seves altres pel·lícules: identitat sexual, judaisme i família.

## Filmografia
### Llargmetratges

* 2010: La Robe du soir
* 2018: Les Goûts et les Couleurs

### Documentals

* 1998 : Nos Traces silencieuses
* 2001 : Séparées
* 2007: L'An prochain à Jérusalem

### Curtmetratges

* 1993: Sauf le vendredi
* 1994: Méprises
* 1995: Comme on respire
* 2000: Le Pourboire ou la pitié
* 2004: L'Âge de raison

## Premis

* 1998: Premi del jurat Documental per Nos traces silencieuses al Festival de Cinema de Belfort Entrevues
* 2000: Premi del Documental en primera persona per Nos traces silencieuses al Festival de San Francisco
* 2001: Premi Louis Marcorelles al Cinema de la realitat per Séparées
* 2004: Prix Fondation Beaumarchais al Festival Cinemed de Montpellier per L'Âge de raison
* 2007: Menció especial del Jurat al Festival de Cinema de Belfort Entrevues per L'An prochain à Jérusalem.
* 2010: Premi Especial del Jurat al Festival de Cinema de Dones de Salé (Marroc) per La Robe du soir / Premi de la primera pel·lícula, Qfest (Filadèlfia) per La Robe du soir.

## Notes i referències

* ↑ Outfest 4 in Focus: Myriam Aziza Uses “The Evening Dress” to Live Out School Daydreams, indiewire, 2 de juliol de 2010
* ↑ Los Gustos y Los Colores Arxivat 2019-02-07 a Wayback Machine. a modonetflix.es
# Newport (Tennessee)

Newport és una població dels Estats Units a l'estat de Tennessee. Segons el cens del 2000 tenia 7.242 habitants.

## Demografia

Segons el cens del 2000, Newport tenia 7.242 habitants, 3.203 habitatges, i 1.941 famílies. La densitat de població era de 516,8 habitants/km².
Dels 3.203 habitatges en un 27,1% hi vivien nens de menys de 18 anys, en un 37,7% hi vivien parelles casades, en un 18,8% dones solteres, i en un 39,4% no eren unitats familiars. En el 36% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,7% tenia menys de 18 anys, un 9% entre 18 i 24, un 27,5% entre 25 i 44, un 23,8% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 80,6 homes.
La renda mediana per habitatge era de 20.539 $ i la renda mediana per família de 26.791 $. Els homes tenien una renda mediana de 25.692 $ mentre que les dones 20.165 $. La renda per capita de la població era de 12.870 $. Entorn del 24,1% de les famílies i el 29,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Newport (Nova York)

Newport és una població dels Estats Units a l'estat de Nova York. Segons el cens del 2000 tenia 640 habitants.

## Demografia

Segons el cens del 2000, Newport tenia 640 habitants, 262 habitatges, i 165 famílies. La densitat de població era de 484,5 habitants per km².
Dels 262 habitatges en un 32,1% hi vivien nens de menys de 18 anys, en un 46,9% hi vivien parelles casades, en un 12,6% dones solteres, i en un 37% no eren unitats familiars. En el 33,2% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,1.
Per edats la població es repartia de la següent manera: un 25,6% tenia menys de 18 anys, un 6,1% entre 18 i 24, un 28,9% entre 25 i 44, un 20,5% de 45 a 60 i un 18,9% 65 anys o més.
L'edat mediana era de 38 anys. Per cada 100 dones de 18 o més anys hi havia 81,7 homes.
La renda mediana per habitatge era de 33.750 $ i la renda mediana per família de 41.111 $. Els homes tenien una renda mediana de 32.500 $ mentre que les dones 26.528 $. La renda per capita de la població era de 18.324 $. Entorn del 6,5% de les famílies i el 23,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Myron Fohr

Myron Fohr va ser un pilot estatunidenc de curses automobilístiques nascut el 17 de juny del 1912 a Milwaukee, Wisconsin.
Fohr va córrer a la Champ Car a les temporades 1949-1950 incloent-hi la cursa de les 500 milles d'Indianapolis d'aquests anys.
Myron Fohr va morir el 14 de gener del 1994 a Milwaukee, Wisconsin.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1949 | 2 | 13 | 129.776 | 3 | 4 | 200 | 0 | Va acabar |
| 1950 | 2 | 16 | 131.714 | 11 | 11 | 133 | 0 | A 5 voltes |
| Totals | Totals | Totals | Totals | Totals | Totals | 333 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 1 |
| Top 10 | 1 |
| Retirades | 0 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Myron Fohr va participar en 1 cursa de F1, debutant al Gran Premi d'Indianapolis 500 del 1950.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Niccolò di Piero Lamberti

Niccolò di Piero Lamberti (ca.1370-1451), també conegut com a Niccolò di Pietro Lamberti i com a il Pela, va ser un escultor i arquitecte italià. Se sap ben poc de la seua vida; només que va casar-se a Florència l'any 1392. El seu fill, Piero di Niccolò Lamberti (1393-1435), també va ser escultor, i ambdós són notables perquè van exportar l'estil toscà a Venècia, on van treballar entre el final de la dècada del 1410 i en la dècada del 1420.

## Referències

* Vasari, Giorgio, Le Vite delle più eccellenti pittori, scultori, ed architettori, moltes edicions i traduccions.

## Enllaços externs

* Niccolò di Piero Lamberti a la Web Gallery of Art
# Nice

«Nice» té aquests significats:
* Niça per a la ciutat del sud de França, a la regió d'occitània. Niça en idioma francès s'escriu Nice.
* Nice també anomenada Niké, en mitologia grega, és la filla d'Estix i la deessa de la Victòria.
* Nice (llenguatge de programació)
* nice, ordre en UNIX
* NICE, National Institute for Health and Care Excellence, organisme sanitari del Regne Unit
Viccionari
# Naan

El naan és un pa pla, elaborat de farina de blat amb llevat, és de consum corrent en diverses regions de l'Àsia central i d'Àsia del sud: Afganistan, Iran, Uzbekistan, Birmània, Pakistan i l'Índia del nord-oest (principalment en el Rajasthan i el Gujarat). Amb la migració del poble romaní des de l'Índia, es va estendre a altres parts d'Àsia occidental.
El naan es diferencia del chapati per la seva forma (aquest últim que és rodó) i pel fet que el chapati està cuinat generalment sobre una placa en fosa anomenada tava.

## Referències

* ↑ Bernard Clayton's New Complete Book of Breads by Bernard Clayton, Donnie Cameron
* ↑ Qmin by Anil Ashokan, Greg Elms
* ↑ The Science of Cooking, Peter Barham, Springer: 2001. ISBN 978-3-540-67466-5. p. 118.
* ↑ The Bread Lover's Bread Machine Cookbook by Beth Hensperger
# Natació sincronitzada al Campionat del Món de natació de 1998

La competició de natació sincronitzada al Campionat del Món de natació de 1998 es realitzà al Centre Aquàtic de l'Estadi Challenge de la ciutat de Perth (Austràlia).

## Resum de medalles

| Event | Or | Or | Plata | Plata | Bronze | Bronze |
| Solo | Olga Sedakova (RUS) | 99.467 | Virginie Dedieu (FRA) | 98.667 | Miya Tachibana (JPN) | 97.667 |
| Duet | RússiaOlga Brusnikina Olga Sedakova | 99.073 | JapóMiya Tachibana Miho Takeda | 98.060 | FrançaVirginie Dedieu Myriam Lignot | 97.323 |
| Equips | RússiaOlga Sedakova Maria Kisseleva Anna Iouraeva Olga Medvedeva Anna Maslova Olga Brusnikina Elena Azarova Olga Novoksxenova Alexandra Vassina Elena Barantseva | 99.317 | JapóRaika Fujii Yoko Isoda Miho Kawabe Mika Kawabe Rei Jimbo Akiko Miyazaki Riho Nakajima Miya Tachibana Miho Takeda Yuko Yoneda | 98.104 | Estats UnitsCarrie Barton Kara Duncan Bridget Finn Tracie Gayeski Rebecca Jasontek Tina Kasid Kristina Lum Emily Marsh Elicia Marshall Kim Wurzel | 96.829 |

## Medaller

| Posició | País | Or | Plata | Bronze | Total |
| 1 | Rússia | 3 | 0 | 0 | 3 |
| 2 | Japó | 0 | 2 | 1 | 3 |
| 3 | França | 0 | 1 | 1 | 2 |
| 4 | Estats Units | 0 | 0 | 1 | 1 |
| Total | Total | 3 | 3 | 3 | 9 |
# Natació sincronitzada al Campionat del Món de natació de 2001

La competició de natació sincronitzada al Campionat del Món de natació de 2001 es realitzà entre el 16 i el 21 de juliol al complex esportiu Marine Messe del Centre de Convencions de la ciutat de Fukuoka (Japó).

## Calendari

| Data | Prova |
| 16 de juliol de 2001 | Preliminars rutina tècnica (solo) |
| 16 de juliol de 2001 | Preliminars rutina tècnica (duet) |
| 17 de juliol de 2001 | Preliminars rutina tècnica (equip) |
| 17 de juliol de 2001 | Preliminars rutina lliure (solo) |
| 18 de juliol de 2001 | Preliminars rutina lliure (duet) |
| 18 de juliol de 2001 | Preliminars rutina lliure (equip) |
| 19 de juliol de 2001 | Final rutina lliure (solo) |
| 20 de juliol de 2001 | Final rutina lliure (duet) |
| 21 de juliol de 2001 | Final rutina lliure (equip) |

## Resum de medalles

| Event | Or | Or | Plata | Plata | Bronze | Bronze |
| Solo | Olga Brusnikina Rússia | 99.434 | Virginie Dedieu França | 98.287 | Miya Tachibana Japó | 97.870 |
| Duet | JapóMiya Tachibana Miho Takeda | 98.910 | RússiaAnastassia Davídova Anastassia Iermakova | 98.390 | CanadàClaire Carver-Dias Fanny Létourneau | 96.704 |
| Equip | RússiaAnastassia Davídova Anastassia Iermakova Irina Tolkatxeva Elena Ovtxinnikova Anna Xorina Elvira Khassianova Svetlana Petratxina Iúlia Xestakovitx Maria Gromova | 98.917 | JapóYoko Yoneda Juri Tatsumi Michiyo Fujimaru Satoe Hokoda Chiaki Watanabe Naoko Kawashima Emiko Suzuki Saho Harada Miho Takeda | 98.083 | CanadàClaire Carver-Dias Fanny Létourneau Catherine Garceau Erin Chan Jessica Chase Lynn Johnson Amy Caskey Sara Petrov Shayna Nackoney Sarah L. Alexander | 97.453 |

## Medaller

| Posició | País | Or | Plata | Bronze | Total |
| 1 | Rússia | 2 | 1 | 0 | 3 |
| 2 | Japó | 1 | 1 | 1 | 3 |
| 3 | França | 0 | 1 | 0 | 1 |
| 4 | Canadà | 0 | 0 | 2 | 2 |
| Total | Total | 3 | 3 | 3 | 9 |
# Nihon Keizai Shimbun

Nihon Keizai Shimbun (del japonès, diari econòmic del Japó) o també anomenat Nikkei, és el diari del món de les finances amb més tirada amb una circulació diària de més de 3 milions. Aquest editorial calcula l'índex finacer borsàtil anomenat Nikkei 225 d'ençà el 1950. Va començar la seva publicació el 1876 amb el setmanari Chugai Bukka Shimpo (diari del preu de les matèries primeres). Va esdevenir de sortida diària el 1889 amb el nom Chugai Shogyo Simpo. Es va fusionar el 1942 amb Nikkan Kogyo i Keizai Jiji amb el nom Nihon Sangyo Keizai Shimbun. Finalment el diari es va dir Nihon Keizai Shimbun el 1946. El 30 de novembre del 2015 va comprar el prestigiós diari econòmic anglès Financial Times de la companyia Pearson PLC.

## Referències

* ↑ «Nihon keizai shimbun | Japanese newspaper» (en anglès). Encyclopedia Britannica [Consulta: 31 desembre 2018].
* ↑ «NIHON KEIZAI SHIMBUN» (en anglès). japan times. [Consulta: 30 desembre 2018].
* ↑ «Nihon Keizai Shimbun Inc.» (en anglès). https://www.ft.com.+[Consulta: 30 desembre 2018].
* ↑ «NIHON KEIZAI SHIMBUN, INC. - Company Profile, Information, Business Description, History, Background Information on NIHON KEIZAI SHIMBUN, INC.» (en anglès). https://www.referenceforbusiness.com.+[Consulta: 30 desembre 2018].
* ↑ «Nihon Keizai Shimbun - Tokyo» (en francès). https://www.courrierinternational.com,+08-02-2010.+[Consulta: 30 desembre 2018].
# Muntanyes Cíclopes

Les muntanyes Cíclopes es troben a l'oest de la ciutat Jayapura i al nord del llac Sentani, a Papua, Indonèsia.

## Geografia

Tenen una superfície de 225 km² i el punt més alt és Ifar Gunung, amb una altura de 2.158 o 2.160 m.

## Història

Les muntanyes Cíclopes van rebre aquest nom per Louis de Bougainville, que les va veure de lluny mentre navegava per la costa nord de Nova Guinea.
A la dècada de 1930, Evelyn Cheesman va passar un temps en aquesta zona estudiant la fauna d'insectes.
El 1978, i ratificada el 1995, les muntanyes dels Cíclopes van ser designades com a reserva natural.

## Ecologia

Les porcions de la serralada per sobre dels 1.000 metres formen part de l'ecoregió de les selves tropicals muntanyes del nord de Nova Guinea. Els vessants més baixos i les terres baixes circumdants es troben a l'ecoregió de boscos de pluja i aigua dolça de les terres baixes del nord de Nova Guinea.
L'equidna de musell llarg d'Attenborough (Zaglossus attenboroughi) es va descobrir vivint a les muntanyes. Porta el nom del naturalista David Attenborough.
Una espècie de sargantana, Emoia cyclops, rep el nom de les muntanyes dels Cyclops.

## Referències

* ↑ Vaisutis, Justine. Indonesia (en anglès). Lonely Planet, 2007. ISBN 978-1-74104-435-5.
* ↑ «Papua Insects Foundation (Cyclop Mountains)». [Consulta: 10 novembre 2023].
* ↑ Tuzin, Donald F. The Cassowary's Revenge: the life and death of masculinity in a New Guinea society. Chicago: University of Chicago Press, 1997, p. 86.
* ↑ «Pegunungan Cyclops». ProtectedPlanet, 2014–2016. [Consulta: 9 febrer 2017].
* ↑ «Papua: Cyclops Landscape». LESTARI/USAID. Arxivat de l'original el 11 de febrer 2017. [Consulta: 9 febrer 2017].
* ↑ Beolens, Bo; Watkins, Michael; Grayson, Michael (2011).
# Neopomacentrus metallicus

Neopomacentrus metallicus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Fidji, Samoa i Tonga.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neopomacentrus taeniurus

Neopomacentrus taeniurus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de l'Àfrica oriental fins a Indonèsia, Salomó, les Filipines, nord d'Austràlia, Vanuatu i Taiwan.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.